
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου του Δήμου 
Μετσόβου (Ν. Ιωαννίνων) και καθορισμός όρων και περιορισμών 
δόμησης αυτού .. 

Εγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Μυτιλήνης (Ν. Λέ¬ 
σβου) .. 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Μεταμόρφωσης (Ν. Αττικής) . 


1 

2 

3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1) 

Τροποποίηση του εγκεκριμένου ρυμοτομικού σχεδίου του Δήμου Με¬ 
τσόβου (Ν. Ιωαννίνων) και καθορισμός όρων και περιορισμών δόμη¬ 
σης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του Ν. Δ/τος της 
17.7.1923 «Περί σχεδίου πόλεων κ.λπ.» (Α' 228) όπως τροποποιήθη¬ 
καν και συμπληρώθηκαν. 

2. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

3. Τις διατάξεις του άρθρου 2 παρ. α του Ν. Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες» (Α' 70). 

4. Την 492/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

5. Την 23/1992 γνωμοδότηση του Συμβουλίου της Επικράτειας με 
πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 


Άρθρο 1 

Εγκρίνεται η τροποποίηση του ρυμοτομικού σχεδίου του Δήμου Με¬ 
τσόβου (Ν. Ιωαννίνων) που έχει χαρακτηρισθεί ως παραδοσιακός οικι- 
σμός με το από 19.10.1978 Π.Δ/γμα με τον χαρακτηρισμό του με 
στοιχεία Α,Β,Γ,Δ,Ε,Ζ,Η,Π,Κ,Λ,Μ,Ν,Ξ,Ο,Α τμήματος οικοδομικού τε¬ 
τραγώνου ως χώρου πινακοθήκης, όπως φαίνεται στο σχετικό πρωτό¬ 
τυπο διάγραμμα σε κλίμακα 1:100 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 5162/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Οι όροι και περιορισμοί δόμησης του ανωτέρω χώρου ορίζονται ως 

®ξής: 

α. Ποσοστό κάλυψης: 70% της επιφάνειας του χώρου. 

β. Συντελεστής δόμησης: 1,4 

γ. Το μέγιστο ύψος επί της δημοτικής οδού της Πλατείας Φρουρίου 
για την προβλεπομένη κατασκευή* προσθήκης κατ’ επέκταση, δεν θα 
υπερβεΐ το ύψος του υπάρχοντος κτιρίου της πινακοθήκης συμπεριλαμ¬ 
βανομένου του ύψους για την κατασκευή στέγης. 

Λόγω κλίσης του εδάφους το κτίριο δεν θα υπερβεΐ τα δώδεκα (12) 
μέτρα. 

δ. Καμμία προσθήκη καθ’ ύψος δεν επιτρέπεται επί του υπάρχοντος 
κτιρίου. 

ε. Κατά τα λοιπά εφαρμόζονται οι ισχύοντες για την περιοχή όροι και 
περιορισμοί δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 







ΠΛΑΤΕΙΑ ^ΡονΡίον 

(2) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Μυτιλήνης (Ν. Λέσβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμϊσεώς θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθμόν 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 16871/5.12.1991 πράξη συναίνεσης της Ευανθίας συζ. Βα¬ 
σιλείου Αναγνωστοποΰλου το γένος ίωάννου και Ειρήνης Αντωνιάδου, 
αποκλειστικής κυρίας του παρακάτω περιγραφομένου ακινήτου, ενώ¬ 
πιον της συμβολαιογράφου Πειραιώς Μαρίας Λιώτη-Τσιλίκα. 

7. Την 682/30.10.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την οικ. 31569/17.2.1992 απόφαση του Υφυπουργού Περιβάλ¬ 
λοντος, Χωροταξίας και Δημοσίων Έργων για προέγκριση της σχετι¬ 
κής τεχνικής μελέτης. 

9. Την κατόπιν αυτοψίας, που έγινε από το αρμόδιο Τμήμα Πολεοδο¬ 
μίας και Πολεοδομικών Εφαρμογών Ν. Λέσβου, επιβεβαίωση των 
εμπλεκομένων στον υπολογισμό του μεταφερόμενου συντελεστή δόμη¬ 
σης στοιχείων του ακινήτου που βρίσκεται εντός του ρυμοτομικού σχε¬ 
δίου Μυτιλήνης και επί της οδού Περγάμου αρ. 31, με πρόταση του 
Υφυπουργού Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

1. Εγκρίνεται η μεταφορά του συντελεστή δόμησης ακινήτου (βαρυ- 
νομένου) που βρίσκεται εντός του ρυμοτομικού σχεδίου του Δήμου Μυτι¬ 


λήνης (Ν. Λέσβου) επί της οδού Περγάμου 31 και έχει χαρακτηριστεί 
ως διατηρητέο με το από 12.11.1985 Π.Δ/γμα (Δ’ 731), του οποίου 
την αποκλειστική κυριότητα έχει η παραπάνω συναινούσα στην μετα¬ 
φορά του συντελεστή δόμησης Ευανθία συζ. Βασιλείου Αναγνωστοπού- 
λου, το γένος Ιωάννου και Ειρήνης Αντωνιάδου, όπως το βαρυνόμενο 
ακίνητο φαίνεται με στοιχεία Α,Β,Γ,Δ,Ε,Ζ,Η,Θ,Ι,Κ,Α στο σχετικό 
πρωτότυπο διάγραμμα σε κλίμακα 1:100 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
50716/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 459,63 τ.μ. 

β. Ποσοστό κάλυψης: 50% 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,00 

δ. Δομήσιμες επιφάνειες που αντιστοιχούν σ’ αυτό είναι: 

459,63 X 1,00 = 459,63 τ.μ. 

ε. Δομημένη επιφάνεια: 140 τ.μ. (70 τ.μ. στο ισόγειο και 70 τ.μ. 
στον όροφο). 

στ. Μεταφερόμενες δομήσιμες επιφάνειες: 319,63 τ.μ. 

(82,81 τ.μ. από ισόγειο και 236,82 τ.μ. από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Ευανθίας συζ. Βασιλείου Αναγνωστοπούλου το γένος Ιωάννου 
και Ειρήνης Ατωνιάδου για εμβαδόν 319,63 τ.μ. 

(82,81 τ.μ. από ισόγειο και 236,82 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Μαρτίου 1992 
- Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Μεταμόρ¬ 
φωσης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε μετο'υπ’αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροτάξίας, Οικισμού και Περιβάλλοντος» (Α’ 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

7. Την από 2.8.1991 αίτηση της εταιρείας «ΘΕΣΣΑΛΙΚΗ Α.Τ.Ε.». 

8. Την 715/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 31679/20.2.1992 απόφαση του Υφυπουργού Περιβάλλο- 
ντος, Χωροταξίας και Δημοσίων Έργων, για προέγκριση της σχετικής 
μελέτης, με πρόταση του Υφυπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 22.3.1990 Π.Δ/γμα (Δ' 202) από το βα- 
ρυνόμενο (ρυμοτομούμενο) ακίνητο που’ βρίσκεται εντός του ρυμοτομι¬ 
κού σχεδίου Χαλανδρίου, επί των οδών Φιλήρας και Ψαρρών (Ο.Τ. 
289) για το οποίο έχει εκδοθεί ο 1428/1990 σχετικός τίτλος δικαιώ¬ 
ματος μεταφοράς συντελεστή δόμησης στο όνομα της εταιρείας «ΘΕΣ- 
ΣΑΛΙΚΗ Α.Τ.Ε.» σε άλλο ακίνητο (ωφελούμενο) που βρίσκεται εντός 
του ρυμοτομικού σχεδίου του Δήμου Μεταμόρφωσης (Ν. Αττικής) και 
επί της οδού Σωκράτους 59, φερόμενο ως ιδιοκτησία της ως άνω εται¬ 


ρείας όπως το ωφελούμενο ακίνητο φαίνεται με στοιχεία Α, Β, Γ, Δ, Α 
στο σχετικό πρωτότυπο διάγραμμα σε κλίμακα 1:200 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
50715/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2· Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 162,49 τ.μ. που αντιστοιχούν σε 93,64 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α. Εμβαδόν οικοπέδου: 838,14 τ.μ. 

β. Συντελεστής δόμησης: 1,393 

γ. Ποσοστό κάλυψης: 70% 

δ. Μέγιστο επιτρεπόμενο ύψος: δέκα οκτώ και μισό (18,5) μέτρα 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
50715/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

1. Ακυρούται ο 1428/1990 τίτλος δικαιώματος μεταφοράς συντε¬ 
λεστή δόμησης στο όνομα της εταιρείας «Θεσσαλική Α.Τ.Ε.». 

2. Εγκρίνεται η χορήγηση νέου τίτλου μεταφοράς συντελεστή δόμη¬ 
σης σε αντικατάσταση του 1428/1990 στο όνομα της ως άνω εται¬ 
ρείας για το υπολειπόμενο και μη χρησιμοποιηθέν εμβαδόν 56,86 
(150,5-93,64 = 56,86). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

3840 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














